CELEX: 32012R0972
Language: lv
Date: 2012-07-16 00:00:00
Title: Padomes Regula (ES) Nr. 927/2012 ( 2012. gada 16. jūlijs ) par termiņa noteikšanu gadījumā, ja ir nepilnīgi izmantotas zvejas iespējas saskaņā ar Protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses

23.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 293/1
            
         PADOMES REGULA (ES) Nr. 927/2012
   (2012. gada 16. jūlijs)
   par termiņa noteikšanu gadījumā, ja ir nepilnīgi izmantotas zvejas iespējas saskaņā ar Protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2007. gada 28. jūnijā pieņēma Regulu (EK) Nr. 753/2007, lai noslēgtu Partnerattiecību nolīgumu zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (1).
            
         
               (2)
            
            
               Pašreizējais Protokols, ar kuru nosaka zvejas iespējas un finansiālo ieguldījumu, kas paredzēts zvejniecības partnerattiecību nolīgumā starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (2) (“pašreizējais protokols”), zaudēs spēku 2012. gada 31. decembrī, un tāpēc 2012. gada 3. februārī tika parafēts jauns protokols. Jaunais protokols ES zvejas kuģiem paredz zvejas iespējas Grenlandes ūdeņos.
            
         
               (3)
            
            
               Padome 2012. gada 16. jūlijā pieņēma Lēmumu 2012/653/ES (3) par jaunā protokola parakstīšanu un provizorisku piemērošanu.
            
         
               (4)
            
            
               Saskaņā ar 10. panta 1. punktu Padomes Regulā (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (4), ja konstatē, ka nav pilnībā izmantotas Savienībai saskaņā ar pašreizējo protokolu piešķirtās zvejas atļaujas vai iedalītās zvejas iespējas, Komisijai par to jāinformē attiecīgās dalībvalstis. Atbildes nesniegšanu termiņā, kas jānosaka Padomei, uzskata par apstiprinājumu tam, ka norādītajā laikposmā attiecīgās dalībvalsts kuģi tiem pieejamās zvejas iespējas izmanto nepilnā apmērā. Tādēļ Padomei būtu jānosaka minētais termiņš.
            
         
               (5)
            
            
               Pašreizējais protokols zaudēs spēku 2012. gada 31. decembrī, un jaunais protokols ir provizoriski piemērojams no 2013. gada 1. janvāra, tāpēc šī regula būtu jāpiemēro no 2013. gada 1. janvāra,
            
         IR PIEŅĒMUSI ŠO REGULU.
   1. pants
   1.   Ja līdz šīs regulas pielikumā norādītajam attiecīgajam termiņam dalībvalstu zvejas atļauju pieteikumi saskaņā ar Protokolu, kurš pievienots Partnerattiecību nolīgumam zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses, neaptver visas ikgadēji iedalītās zvejas iespējas, kas paredzētas minētajā protokolā, Komisija saskaņā ar Regulas (EK) Nr. 1006/2008 10. pantu izskata zvejas atļauju pieteikumus, kurus iesniegušas citas dalībvalstis.
   2.   Regulas (EK) Nr. 1006/2008 10. panta 1. punktā minētais termiņš ir desmit darbdienas.
   3.   Komisija informē dalībvalstis par katra pielikumā minētā krājuma zvejas iespēju izmantojuma apjomu un to dara, pamatojoties uz licences pieteikumiem, kas saņemti vēlākais:
   
               a)
            
            
               vienu mēnesi pirms pielikumā noteiktā termiņa; un
            
         
               b)
            
            
               līdz pielikumā noteiktajam termiņam.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 16. jūlijā
      
         
            Padomes vārdā –
         
            priekšsēdētājs
         
         S. ALETRARIS
      
   
   
      (1)  OV L 172, 30.6.2007., 1. lpp.
   
      (2)  OV L 172, 30.6.2007., 9. lpp.
   
      (3)  Skatīt šā Oficiālā Vēstneša 4 lpp.
   
      (4)  OV L 286, 29.10.2008., 33. lpp.
   
      PIELIKUMS
      Regulas 1. panta 1. un 3. punktā minētais termiņš:
      
                  Krājums
               
               
                  Termiņš
               
            
                  Ziemeļu garnele ICES XIV un V apakšapgabalā
               
               
                  1. augusts
               
            
                  Grenlandes paltuss ICES XIV un V apakšapgabalā
               
               
                  15. septembris
               
            
                  Atlantijas paltuss ICES XIV un V apakšapgabalā un NAFO 1. apakšapgabalā
               
               
                  1. septembris
               
            
                  Grenlandes paltuss NAFO 1. apakšapgabalā – uz dienvidiem no 68° N
               
               
                  15. oktobris
               
            
                  Ziemeļu garnele NAFO 1. apakšapgabalā
               
               
                  1. oktobris
               
            
                  Pelaģiskie sarkanasari ICES XIV un V apakšapgabalā un NAFO 1.F apakšapgabalā
               
               
                  1. septembris
               
            
                  Bentiskie sarkanasari ICES XIV un V apakšapgabalā un NAFO 1.F apakšapgabalā
               
               
                  1. septembris
               
            
                  Karaliskais krabis NAFO 1. apakšapgabalā
               
               
                  1. oktobris
               
            
                  Menca ICES XIV apakšapgabalā un NAFO 1. apakšapgabalā
               
               
                  31. oktobris